माफिया ने उगले कई राज, असद के एनकाउंटर पर बोला अशरफ-अल्लाह की चीज थी, अल्लाह ने ले ली
Atiq Ahmed and Ashraf Interrogation; Follow Uttar Pradesh Prayagraj Umesh Pal Murder Case Latest News, Photos And Headlines On Dainik Bhaskar माफिया अतीक अहमद और उसके छोटे भाई अशरफ से धूमनगंज पुलिस ने देर रात पूछताछ शुरू की। रात 10.30 बजे के बाद अतीक और अशरफ को नैनी सेंट्रल
अतीक अहमद और उसके छोटे भाई अशरफ को लेकर प्रयागराज की पुलिस शुक्रवार रात कौशांबी पहुंची। उसे संदीपन घाट थाना क्षेत्र स्थित महंगाई कस्बा लाया गया। पुलिस सूत्रों के मुताबिक, जांच टीम में ईडी के अधिकारी भी मौजूद थे। उन्होंने अतीक से उसकी बेनामी संपत्ति कहां-कहां और किस-किस के जरिए संचालित होती है। इस बारे में पता लगाने की कोशिश की।
अधिकारी अभी उससे पूछताछ कर ही रहे थे कि अतीक की तबीयत बिगड़ गई। उसने सीने में दर्द और घबराहट होने की बात कही। जिसके बाद पुलिस उसे वापस लेकर प्रयागराज के कॉल्विन हॉस्पिटल पहुंची। जहां पर डॉक्टरों ने उसका 15 मिनट तक चेक-अप किया। उसके बाद पुलिस उसे लेकर अस्पताल से बाहर आ गई। इसी बीच असद के एनकाउंटर पर अशरफ ने कहा, अल्लाह की चीज थी, अल्लाह ने ले लिया।
वहीं, अतीक ने बेटे असद के जानने में शामिल होने की अनुमति के लिए कोर्ट में अर्जी दी है। रिमांड मजिस्ट्रेट के समक्ष अर्जी डालकर बेटे के अंतिम दर्शन की अनुमति मांगी है। हालांकि अवकाश कालीन पीठ ने अर्जी पर सुनवाई नहीं की। अब आज सीजेएम कोर्ट इस पर सुनवाई करेगी।
अतीक से 23 घंटे हुई पूछताछ
कस्टडी रिमांड मिलने के बाद गुरुवार की रात 10.30 बजे से दोनों को प्रयागराज के धूमनगंज थाने में रखा गया था। यहां दोनों से अलग-अलग और आमने-सामने बैठाकर कई राउंड पूछताछ हुई। सोने के लिए दोनों को बोरे का बिस्तर दिया गया।
शुक्रवार की रात 9 बजे तक कुल 23 घंटे पूछताछ हुई। उसके बाद धूमनगंज थाने की पुलिस अतीक अहमद और उसके भाई अशरफ को लेकर कौशांबी के लिए निकली। माना जा रहा है कि अतीक अहमद पाकिस्तान से मंगाए गए हथियारों की बरामदगी करा सकता है।
अतीक ने इंट्रोगेशन में कुबूला है कि वो पाकिस्तान से ड्रोन के माध्यम से बार्डर पास कराकर अत्याधुनिक हथियार मंगाता था। हथियारों का जखीरा बरामद करने में पुलिस को सफलता मिल सकती है। अतीक के साथ जांच अधिकारी धूमनगंथ इंस्पेक्टर राजेश शर्मा और बड़ी संख्या में पुलिस फोर्स है।
बेटे असद के जनाजे में शामिल होने के लिए की मिन्नतें
पुलिस सूत्रों के मुताबिक इंटेरोगेशन के दौरान अतीक बार-बार एनकाउंटर में मारे गए बेटे असद के जनाजे में शामिल होने की मिन्नतें करता रहा। अतीक ने पुलिस अफसरों से बेटे की तस्वीर भी दिखाने को कहा। हालांकि पुलिस पूरी तरह पूछताछ पर फोकस रही क्योंकि माफिया की सिर्फ 4 दिन की रिमांड ही पुलिस को मिली है।
पुलिस के 200 सवालों के सामने माफिया कभी असहज और कभी उग्र नजर आया। ज्यादातर सवालों का जवाब देने से कतराता रहा। केवल हां, हूं में जवाब देता रहा। हालांकि बार-बार सवाल पूछने पर उसने कई बार जांच अधिकारियों को आंखें भी दिखाईं।
उमेश पाल की हत्या की एफआईआर उनकी पत्नी जया ने धूमनगंज थाने में 24 फरवरी को दर्ज कराई थी। इसमें अतीक, उसका भाई अशरफ, अतीक की पत्नी शाइस्ता परवीन, असद समेत 9 लोगों को नामजद किया गया था।
धूमनगंज थाने जाने वाली सड़क को बैरिकेडिंग कर बंद कर दिया गया है। किसी को थाने के आसपास भी फटकने नहीं दिया जा रहा है। उमेश पाल मर्डर केस की जांच कर रहे थानाध्यक्ष धूमनगंज राजेश कुमार मौर्य ने अतीक-अशरफ की रिमांड मांगने के लिए कोर्ट में दलील दी थी।
असद के जनाजे की तैयारी पूरी, ताबूत मंगवाया
अतीक अहमद के चकिया स्थित घर पर मोहल्ले की महिलाएं इकट्‌ठा हो चुकी हैं। घर को सरकार गिरा चुकी है। वहां खंडहर है। असद के जनाजे की तैयारियां पूरी हो चुकी हैं। ज्यादातर महिलाएं आसपास की हैं, लेकिन परिवार-रिश्तेदार वहां मौजूद नहीं हैं। असद को कसारी-मसारी कब्रिस्तान में सुपुर्द-ए-खाक किया जाएगा। यहां उसके पुरखों की कब्र भी है।
हालांकि दोपहर 2.30 बजे तक असद और गुलाम का शव झांसी में ही पोस्टमॉर्टम हाउस में रखा हुआ है। वहां बाहर पुलिस का कड़ा पहरा है। अभी असद-गुलाम के परिवार का कोई भी सदस्य वहां नहीं पहुंचा है। चर्चा है कि पुलिस खुद शव को लेकर प्रयागराज आएगी। हालांकि इस बारे में पुलिस अफसर कुछ भी नहीं बता रहे हैं।
अतीक से मिलने पहुंचा वकील, पुलिस ने अनुमति नहीं दी
वकील निसार अहमद अतीक और अशरफ से मिलने धूमनगंज थाने पहुंचा। वकील के मुताबिक अतीक बीमार है। पुलिस अतीक से मिलने की इजाजत नहीं दे रही है। उन्होंने आरोप लगाया कि सीजेएम कोर्ट ने कस्टडी रिमांड के दौरान तीन वकीलों को मिलने की इजाजत दी है। फिर भी वकीलों को मिलने नहीं दिया जा रहा है।
अतीक ने माना- आतंकियों को हथियार सप्लाई किए
प्रयागराज पुलिस ने कोर्ट को दी रिमांड कॉपी में अतीक अहमद का पाकिस्तान की खुफिया एजेंसी ISI और आतंकी संगठन लश्कर-ए-तैयबा से संबंध का खुलासा किया है। रिमांड कॉपी में माफिया अतीक से मिली जानकारी के हवाले से बताया गया है, 'मेरे पाकिस्तान के ISI और आतंकी संगठन लश्कर-ए-तैयबा से संबंध हैं। मेरे पास हथियारों की कोई कमी नहीं है।'
'पाकिस्तान से हथियार ड्रोन की मदद से पंजाब सीमा पर गिराए जाते हैं और स्थानीय कनेक्शन उन्हें इकट्ठा करते हैं। इसी खेप से जम्मू-कश्मीर में आतंकियों को हथियार मिलते हैं। यदि आप मुझे अपने साथ ले जाएं, तो मैं उस पैसे और घटना में इस्तेमाल किए गए हथियार और गोला-बारूद को बरामद करने में आपकी मदद कर सकता हूं।'
17 अप्रैल तक पुलिस करेगी पूछताछ
अतीक जनाजे में शामिल होगा या नहीं? इसको लेकर अभी तक तस्वीर साफ नहीं है। बताया जा रहा है कि अतीक के वकील दया शंकर मिश्रा की तरफ से सीजेएम कोर्ट में अर्जी दी जाएगी। इसमें असद के जनाजे में अतीक और उसके परिवार के शामिल होने की इजाजत मांगी जाएगी।
अतीक, उसका भाई अशरफ, बेटों- उमर, अली और दो नाबालिग बेटों के जनाते में शामिल होने की मांग की जाएगी। अतीक का बड़ा बेटा उमर लखनऊ जेल में, अली नैनी जेल में है। दो नाबालिग बेटे बाल सुधार गृह में हैं।
उमेश पाल मर्डर केस में अतीक और अशरफ को गुरुवार को CJM कोर्ट ने 4 दिन की पुलिस रिमांड में भेज दिया। कोर्ट के आदेश के बाद दोनों को देर रात धूमनगंज थाने लाया गया। दोनों से 17 अप्रैल की शाम 5 बजे तक पुलिस पूछताछ करेगी।
गुरुवार को पेशी के दौरान जब अतीक को असद के एनकाउंटर की खबर मिली तो वह कोर्ट में ही फूट-फूटकर रोने लगा। जमीन पर बैठ गया। कुछ देर बाद उसने पीने के लिए पानी मांगा। फिर कहा, 'यह सब मेरी वजह से हुआ है।'
फतेहपुर में अतीक के 37 करीबियों के घर पर छापेमारी, सपा नेता फरार
उधर, प्रयागराज से सटे जिले फतेहपुर में पुलिस ने गुरुवार रात अतीक के 37 करीबियों के घर पर छापेमारी की। पुलिस सपा नेता हाजी रफी और हाजी रजा के घर भी पहुंची, लेकिन घर में कोई नहीं मिला। यहां प्रॉपर्टी की खरीद-फरोख्त को लेकर कार्रवाई की गई। कोतवाली इंस्पेक्टर अमित कुमार मिश्र ने बताया कि रात तक छापेमारी की गई। माफिया अतीक और उसके गुर्गों से कनेक्शन रखने वालों पर शिकंजा कसा जा रहा है।
जेल में अखबार-टीवी देखने की डिमांड कर रहा अली; भाई असद के एनकाउंटर की नंबरदार ने दी सूचना
उमेश पाल हत्याकांड में शामिल माफिया अतीक अहमद के बेटे असद का एनकाउंटर हो चुका है। उसके साथ शूटर गुलाम हसन उर्फ गुलाम मोहम्मद भी मारा जा चुका है। बृहस्पतिवार को हुए इस एनकाउंटर की खबर सबको हो गई थी। वहीं नैनी सेंट्रल जेल में बंद असद के भाई अली को भी इसकी भनक लग चुकी थी। जिस कारण वह शुक्रवार सुबह नंबरदार से अखबार और टीवी देखने की डिमांड करने लगा। इस दौरान वह काफी विचलित और परेशान दिखा। यहां पढ़ें पूरी खबर 
असद और गुलाम के एनकाउंटर के आखिरी वक्त की कहानी
माफिया अतीक के बेटे असद और शूटर गुलाम के एनकाउंटर का आखिरी चैप्टर 24 घंटे पहले शुरू हुआ। उमेश पाल हत्याकांड के शूटर्स की लोकेशन मिलने के बाद 24 घंटे पहले ही STF की एक टीम झांसी पहुंची थी। शुरुआती जानकारी गुड्‌डू मुस्लिम के छिपे होने की मिली थी। हालांकि, बाद में सोर्स से असद और शूटर गुलाम के भी झांसी में चिरगांव के पास होने का पता चला। गुड्डू मुस्लिम तो STF के हाथ नहीं लगा, लेकिन असद और गुलाम मिल गए। क्रॉस फायरिंग में दोनों को STF ने मार गिराया। पूरी खबर पढ़ें...
असद और गुलाम STF की 3 गोलियों से ढेर हुए:3 डॉक्टरों के पैनल ने रात 2 बजे तक पोस्टमॉर्टम किया
झांसी एनकाउंटर में मारे गए अतीक अहमद के बेटे असद और शूटर गुलाम का 3 डॉक्टरों के पैनल ने गुरुवार देर रात 2 बजे तक पोस्टमॉर्टम किया। रिपोर्ट के अनुसार, माफिया के बेटे असद को दो गोलियां लगीं, जबकि शूटर गुलाम एक ही गोली में ढेर हो गया। पढ़ें पूरी खबर...
एनकाउंटर में मारे गए असद-गुलाम के घर से रिपोर्ट
एनकाउंटर के बाद दैनिक भास्कर की टीम प्रयागराज में अतीक के घर चकिया पहुंची। वहां लोगों से असद के एनकाउंटर पर बात की, लोगों ने जो कुछ कहा वह हैरान करने वाला था। यहां के बाद हम शूटर गुलाम मोहम्मद के घर भी गए और उसके पड़ोसियों से बात की। पूरी खबर पढ़ें...